Sanšain Koustas

Sanšain Koustas arba Saulėtoji PakrantėSaulėtoji Pakrantė. pasaulio-vardai.vlkk.lt. Nuoroda tikrinta 2025-07-22. () – iš dalies urbanizuotas regionas Australijos rytinėje pakrantėje, Kvynslando valstijoje, į šiaurę nuo Brisbano. 311,4 tūkst. gyventojų (2007). Apima dvi savivaldybes: Sanšain Kousto regioną (Sunshine Coast Region) ir Nusos grafystę (Noosa Shire). Svarbesni centrai pakrantėje – Kalandra, Kavana Votersas, Maručidoras ir Nusa Hedsas, žemyne – Nambūras ir Maleinis. Išvystyta žemės ūkio pramonė, auginami atogrąžų vaisiai, riešutai, cukranendrės. Didelis turizmo centras: gausu paplūdimių, yra zoologijos sodas, jūrų ir vandens parkas, teatras, keli nacionaliniai parkai. Universitetas.

 Istorija 
1770 m. čia apsilankė Džeimsas Kukas. XIX a. pakrantėje kūrėsi išeivių iš Europos gyvenvietės, XX a. augo turizmo reikšmė. 1967 m. Kvynslando vyriausybė Landsboro, Maručio ir Nusos grafysčių teritorijoms, išskyrus Braibio salą, suteikė Sanšain Kousto pavadinimą. 2008 m. Kalandros miestas (buvusi Landsboro grafystė), Maručio ir Nusos grafystės sujungtos į naują Sanšain Kousto regiono savivaldybę.Sunshine Coast. Timeline , Sunshine Coast Council. Nuoroda tikrinta 2022-05-16. 2014 m. Nusos grafystė vėl atskirta.About Noosa, Noosa Council. Nuoroda tikrinta 2022-05-16.

 Šaltiniai 

Kategorija:Kvynslando miestai